Document ID: 32002R1950

Kommissionens forordning (EF) nr. 1950/2002
af 31. oktober 2002
om indstilling af fiskeri efter havtaske fra fartøjer, som fører belgisk flag
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EØF) nr. 2847/93 af 12. oktober 1993 om indførelse af en kontrolordning under den fælles fiskeripolitik(1), senest ændret ved forordning (EF) nr. 2846/98(2), særlig artikel 21, stk. 3, og
ud fra følgende betragtninger:
(1) I Rådets forordning (EF) nr. 2555/2001 af 18. december 2001 om fastsættelse for år 2002 af fiskerimuligheder og dertil knyttede betingelser for visse fiskebestande og grupper af fiskebestande gældende for EF-farvande og for EF-fartøjer i andre farvande, som er omfattet af fangstbegrænsninger(3), ændret ved forordning (EF) nr. 1811/2002(4), fastsættes kvoterne for havtaske for 2002.
(2) For at overholde bestemmelserne om de kvantitative begrænsninger af fangsterne af kvoterede bestande er det nødvendigt, at Kommissionen fastsætter den dato, på hvilken fiskeriet fra fiskerfartøjer, som fører en medlemsstats flag, har medført, at den kvote, der er tildelt, må anses for at være opbrugt.
(3) Ifølge de oplysninger, der er meddelt Kommissionen, har fiskeriet efter havtaske fra fartøjer, som fører belgisk flag eller er registreret i Belgien, i farvandene i ICES-område VIII a, b, d og e nået den kvote, der er tildelt for 2002. Belgien har forbudt fiskeri efter havtaske fra den 18. oktober 2002. Denne dato bør derfor fastsættes -
UDSTEDT FØLGENDE FORORDNING:
Artikel 1
Fiskeriet efter havtaske fra fartøjer, der fører belgisk flag eller er registreret i Belgien, i farvandene i ICES-område VIII a, b, d og e har medført, at den kvote af havtaske, der er tildelt Belgien for 2002, må anses for at være opbrugt.
Fiskeriet efter havtaske i farvandene i ICES-område VIII a, b, d og e fra fartøjer, der fører belgisk flag eller er registreret i Belgien, er forbudt ligesom opbevaring om bord, omladning og landing af den ovenfor nævnte bestand fanget i disse farvande af de nævnte fartøjer efter denne forordnings anvendelsesdato.
Artikel 2
Denne forordning træder i kraft dagen efter offentliggørelsen i De Europæiske Fællesskabers Tidende.
Den anvendes fra den 18. oktober 2002.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 31. oktober 2002.

Labels: 8
18
6